钦定古今图书集成/明伦汇编/官常典/第360卷 > 胡良机
## 钦定古今图书集成/明伦汇编/官常典/第360卷 > 胡良机

按《明外史魏呈润传》：“胡良机，字省之，南昌人。万历四
十四年进士，历知临淄、益都二县。天启初，擢御史。疏
论乳媪中涓，又请停内操。杨涟击魏忠贤，良机亦上
疏言：‘忠贤之恶，不减汪直、刘瑾，陛下过优容，而阁臣
不能据法争，岂真所谓门生宰相耶？忠贤及魏广微
深憾，以年例迁广东参议。良机方按贵州，不候代而’”
去，遂斥为民。崇祯元年，起故官，按宣、大二镇。年满当
代，褒以敏练，令复巡一年。寻以事劾罢。久之，起光禄
典簿，终南京吏部主事。